Държавен вестник, бр. 108, 2013 г., стр. 7

БРОЙ  108	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 281
ОТ 12 ДЕКЕМВРИ 2013 Г.
за изменение на Наредбата за вътрешния 
оборот на електронни документи и докумен­
ти на хартиен носител в администрациите, 
приета с Постановление № 101 на Минис­
терския съвет от 2008 г. (обн., ДВ, бр. 48 от 
2008 г.; изм. и доп., бр. 58 и 102 от 2010 г., 
бр. 47 и 106 от 2011 г., бр. 21 и 49 от 2012 г. и 
бр. 48 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 23 ал. 4 се изменя така:
„(4) В една администрация може да има 
повече от една АИС. В една администрация 
може да има само един официален документен 
регистър освен в случаите, в които воденето 
и на друг регистър е предвидено в норма­
тивен акт. В тези случаи всеки официален 
документен регистър се вписва в регистъра 
на регистрите и данните.“
Заключителна разпоредба
§ 2. Ръководителите на администрации, в 
които има повече от един официален доку­
ментен регистър, осигуряват изпълнението на 
постановлението в 3-месечен срок от влиза­
нето му в сила.
Министър-председател:
Пламен Орешарски
За главен секретар на Министерския съвет: 
Нина Ставрева
9245
ПОСТАНОВЛЕНИЕ № 282
ОТ 12 ДЕКЕМВРИ 2013 Г.
за изменение и допълнение на Правилни­
ка за прилагане на Закона за Държавна 
агенция „Национална сигурност“, приет с 
Постановление № 23 на Министерския съвет 
от 2008 г. (обн., ДВ, бр. 17 от 2008 г.; изм. 
и доп., бр. 7 и 101 от 2009 г. и бр. 27, 56, 80, 
84 и 85 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4 се правят следните изменения:
1. В ал. 1 думите „се назначава с указ на 
Президента на Република България по пред­
ложение на Министерския съвет“ се заменят 
със „се избира от Народното събрание по 
предложение на министър-председателя“.
2. В ал. 2 думата „двама“ се заменя с 
„трима“.
§ 2. Създава се чл. 32о:
„Чл. 32о. Началниците на структурните 
звена в специализираните административни 
дирекции се назначават от председателя на 
агенцията и:
1. планират, организират, контролират и 
отговарят за дейността на съответното звено;
2. изпълняват заповедите  на преките си 
ръководители и се отчитат пред непосред­
ствения си ръководител;
3. възлагат задачи на работещите в струк­
турното звено и отговарят за тяхното срочно 
и качествено изпълнение;
4. осигуряват взаимодействието с другите 
структурни звена на агенцията в съответствие 
с установените организационни връзки и 
разпределението на дейностите между тях;
5. правят предложения за предприемане на 
конкретни мерки за подобряване на дейността 
в ръководеното от тях звено;
6. предлагат назначаване, повишаване, 
преместване, стимулиране, санкциониране 
и освобождаване на работещите в структур­
ното звено.“
§ 3. В чл. 40, ал. 2 думите „Държавна аген­
ция „Разузнаване“ се заменят с „Националната 
разузнавателна служба“.
§ 4. В чл. 41, ал. 2, т. 1 накрая се поставя 
запетая и се добавя „който обхваща мерките за 
сигурност на стратегическите зони и режима 
на достъп до стратегическите зони и зоните, 
свързани с изпълнението на стратегическите 
дейности.“
§ 5. Създава се чл. 41а:
„Чл. 41а. (1) Контролът по чл. 41, ал. 2, т. 1 
се осъществява чрез планови или инцидентни 
проверки от определени със заповед на пред­
седателя на Държавна агенция „Национална 
сигурност“ служители. Със заповедта се 
определят и служителите, имащи правомо­
щия да съставят актове за установяване на 
административни нарушения.
(2) Предмет на проверките по ал. 1 са 
задължителните мерки за сигурност на стра­
тегическите зони и режимът на достъп до 
стратегическите зони и зоните, свързани с 
изпълнението на стратегическите дейности.
(3) Проверките в конкретните обекти се 
назначават със заповед на председателя на 
ДАНС или на оправомощено от него длъж­
ностно лице, в която се посочват:
1. проверяваният стратегически обект;
2. обхватът и продължителността на про­
верката;
3. председателят и членовете на комиси­
ята по проверката, както и експертите, при 
необходимост;
4. редът за докладване за резултатите от 
проверката;
5. материално-техническото и финансовото 
осигуряване на проверката.
(4) При извършване на проверките служи­
телите имат право:
1. на достъп до обектите и помещенията в 
проверявания стратегически обект;
2. на достъп до документите, свързани 
с организацията по физическата защита на 
проверявания стратегически обект;